b'\n_START_ARTICLE_\nOrotukan\n_START_SECTION_\nKasaysayan\n_START_PARAGRAPH_\nNoong 1931, nang nakatuklas ng mga reserba ng ginto ang mga he\xc3\xb3logo sa mga lambak ng rehiyong Kolyma, nagtayo sila ng isang kampo sa ilog malapit sa kasalukuyang kinaroroonan ng Orotukan. Pagkaraan nito sinimulan ang pagtatayo ng Lansangang Kolyma._NEWLINE_Itinatag ang pamayanan noong kalagitnaan ng dekada-1930. Matatagpuan dito mula 1935, isang kampo sa seksiyong panrehiyon ng sistemang gulag na pinamamahala ng Dalstroy. Noong dekada-1940, itinatag ang isang establisimiyento ng gawaing pagkukumpuni at pabrika para sa mga kagamitang pagmimina. Ginawaran ang Orotukan ng katayuang pampamayanang uring-urbano noong 1953.\n_START_SECTION_\nEkonomiya\n_START_PARAGRAPH_\nNoong panahong Sobyet, isang sentro ng pagmimina at paggagalugad ng ginto ang Orotukan.\n_START_SECTION_\nTransportasyon\n_START_PARAGRAPH_\nMatatagpuan ang pamayanan sa M56 Lansangang Kolyma, na dumadaan mula Magadan hanggang Susuman sa hilaga-kanlurang bahagi ng Magadan Oblast at patungong Yakutsk, ngunit madadaanan lamang nang lubos ang lansangan sa taglamig kung kailang nagyeyelo ang mga ilog sa kahabaan ng ruta. Ang distansiya ng daan sa pagitan ng Orotukan at Magadan ay mga 400 kilometro (250 milya), at halos 1,500 kilometro (930 milya) patungong Yakutsk.\n_START_SECTION_\nKlima\n_START_PARAGRAPH_\nAng Orotukan ay may malubhang klimang subartiko (Dfc).'